Boer volhoubaar met meganisasiegids
JY LEES NOU Boer volhoubaar met meganisasiegids
CORN 06/05 4084 70,00
SOYA 06/05 7545 14,00
SUNS 06/05 9080 25,00
WEAT 06/05 5199 47,00
WMAZ 06/05 3590 110,00
YMAZ 06/05 3755 125,00
Die 2017 Meganisasiegids het pas verskyn en kan vir die 28ste jaar deur boere gebruik word om finansieeël volhoubaar te boer.
As die droogte Suid-Afrika se boere enigiets geleer het, is dit dat behoorlike finansiële beplanning en bestuur noodsaaklik is vir enige boerdery se oorlewing. Dít geld vir die bestuur van 'n bestaande boerdery, sowel as uitbreidings en nuwe vertakkings wat oorweeg word.
Die Meganisasiegids, wat vir die 28ste jaar Suid-Afrikaanse boere help om bewerkings- en meganiese koste te bereken, word ook deur trekkermaatskappye en ander belanghebbendes in die landbou gebruik.
Mnr. Koos le Roux, tesame met sy vrou, mev. Marietjie le Roux, gee jaarliks dié gids uit. Vanjaar het mnr. Derick le Roux, 'n ingenieur, hulle gehelp om die gids saam te stel en dit ook elektronies beskikbaar te maak.
Die gids help boere onder meer om te beplan hoeveel trekkers en werktuie benodig word om gewasse binne 'n sekere tydsbeperking te plant, die korrekte diepte en spoed waarteen werktuie en trekker moet werk, die tipiese dieselverbruik (in liter per uur of liter per hektaar) vir verskillende trekkerklasse, die koste vir elke aksie wat 'n trekker-en-werktuig-kombinasie uitvoer, van ploeg tot sleepwatrek, in rand per hektaar of rand per uur en nog meer.
Vir boere wat in geenbewering belangstel, het die gids ook 'n afdeling oor belangrike faktore wat oorweeg moet word om te bepaal of bewaringsboerdery winsgewend sal wees vir jou spesifieke boerdery.
Bestel die meganisasiegids van Koos le Roux by 082 828 9531 of per e-pos by koosleroux@live.co.za.
Landbou.com het een eksemplaar van die gids om gratis weg te gee. Belangstellendes kan 'n epos stuur na cornelia.vdmerwe@landbou.com.